ඇමැති තොණ්ඩමන් අත්අඩංගුවට ගෙන උසාවි ගේන්න
ලංකා කම්කරු කොංග්රසයේ මහ ලේකම් වතු යටිතල පහසුකම් හා ජලාපවහන ඇමැති ජීවන් තොණ්ඩමන් මහතා ඇතුළු පිරිසක් අත්අඩංගුවට ගෙන ලබන 26 වැනිදා අධිකරණයට ඉදිරිපත් කරන ලෙස නුවරඑළිය වැඩබලන මහෙස්ත්රාත් ජයමිණි අඹගහවත්ත මහතා ඊයේ 22දා නුවරඑළිය පොලිසියට නියෝග කළේය ඉකුත් මැයි 30 වැනිදා කැලණිවැලි වතු සමාගමට අයත් පීඩෘ කර්මාන්තශාලාවට බලහත්කාරයෙන් ඇතුළුවී දණ්ඩ නීති සංග්රහයට පටහැනිව කටයුතු කළ ඇමැති ජීවන් තොණ්ඩමන් මහතා සහ ඔහුගේ ආධාරකරුවන් පිළිබඳව නුවරඑළිය පොලිසිය මගින් ඊයේ අධිකරණයට කරුණු වාර්තා කිරීමෙන් අනතුරුව වැඩබලන මහෙස්ත්රාත්වරයා මෙම නියෝගය කළේය මෙම සිද්ධිය සම්බන්ධයෙන් කරුණු දැක්වීම සඳහා ඊයේ නුවරඑළිය මහෙස්ත්රාත් අධිකරණය හමුවේ පෙනී සිටින ලෙස ඇමැතිවරයා ඇතුළු ඔහුගේ ආධාකරුවන්ට ලිඛිතව දැනුම් දුන් නමුත් ඔවුන් කිසිවකු ඊයේ අධිකරණයට පැමිණ නැති බව පොලිසිය අධිකරණයට දැනුම් දුන්නේය ඒ අනුව ඇමැතිවරයා ඇතුළු සෙසු සියලු සැකකරුවන් අත්අඩංගුවට ගෙන ලබන 26දා අධිකරණය හමුවට ඉදිරිපත් කරන ලෙස මහෙස්ත්රාත්වරයා නුවරඑළිය පොලිසියට නියෝග කළේය කැලණි වතු සමාගම වෙනුවෙන් ජනාධිපති නීතිඥ අනුර මැද්දෙගොඩ මහතා සමග ජ්යෙෂ්ඨ නීතිඥ පාලිත සුබසිංහ නීතිඥ සුරේෂ් ගයාන් යන මහත්වරු පෙනී සිටියහකමල් බෝගොඩ නාලක රත්නායක  නුවරඑළිය